龙港市

是中华人民共和国浙江省直辖、温州市代管个县级市，鳌江流域中心城市，温州市区南70公里左右个地方，勒垃鳌江入海口南面，东面是东海，西接横阳支江，隔开鳌江是平阳县鳌江镇，是温州市南部最大平原地带。市人民政府勒垃鎮前路195號。

龙港原来是鳌江南岸个渔村，1982年开始造港口，1983年设镇。1984年，当地政府以当年中央文件里向“允许农民自理口粮到集镇落户”箇句言话作为依据，规定勒垃当地购地建房、经商办企业个农民好直接落户，向农民开放土地有偿使用权，交关农民自费来到镇上经商投资落户，引起《人民日报》咾啥个媒体关注。国务委员王芳也畀龙港题写“中国农民第一城”。龙港先后获得“中国印刷城”、“中国礼品城”、“中国台挂历集散中心”、“中国印刷材料交易中心”等称号，2018年勒垃全国千强镇里向排勒第17名。

1987年开始，龙港就有设市个诉求。勒垃龙港设市前，《第一财经》曾发文讲龙港镇可能是中国顶大个镇。1996年，龙港曾畀国家11個部委列成小城镇综合改革试点，实行县级计划单列，享受多数县级经济权限，必过几年以后畀县政府收回去。2014年12月份，龙港镇成为《国家新型城镇化综合试点总体实施方案》两個试点镇之一，苍南县开始下放财政、商务、统计权限。2019年8月，经国务院批准，龙港改制成立县级市，由浙江省直辖、温州市代管。2019年9月份，龙港市正式挂牌成立。

 参考 

 外部链接 


 龙港新闻网（官方） 
 龙港网 

Category:温州
Category:浙江县级市